Vyf fietsryers in Brakpan-ongeluk beseerArgieffoto Vyf persone is beseer nadat ses fietsryers mekaar Sondag op die Heidelbergpad in Brakpan, Gauteng, getref het. “Die ses fietsryers het in mekaar vasgery en geval,” het Santi Steinmann, woordvoerder van Netcare 911, in ŉ verklaring gesê. “Een man het kritieke beserings opgedoen. Hy is met ŉ helikopter na ŉ hospitaal geneem. Vier van die persone is ernstig beseer en hulle is op die toneel behandel voordat hulle na ŉ hospitaal geneem is vir verdere mediese behandeling.” Die oorsaak van die ongeluk is nog nie bekend nie. Die ongeluk het groot verkeersopeenhopings veroorsaak.